Стадион Рујевица
Стадион Рујевица или званично Стадион ХНК Ријека је стадион у Ријеци, Хрватска. Име Рујевица је заправо по месту на коме је изграђен стадион. Од августа 2015. стадион постаје привремено главно игралиште Ријеке пошто је најављен почетак радова на комплетној реконструкцији и изградњи новог стадиона на месту стадиона Кантрида. Сам стадион је део тренинг кампа који користи клупска омладинска академија, а који садржи и додатне терене. Након изградње новог стадиона Кантриде, овај стадион ће постати само део клупског тренинг кампа и повремено дом националног тима Хрватске, посебно млађих тимова.

Изградња, доградња и отварање 

Са изградњом стадиона се почело 15.септембра 2014. инвестирано од стране власника клуба Ријеке. Изграђене су тад западна главна која је тотално покривена кровом и источна трибина, док са северне стране се налазило брдо а са јужне једна мања трибина од пар редова, остали терени комплекса и прелеп поглед на отворено море. Дозволу за рад добија од стране фудбалског савеза Хрватске 28. јула 2015. а званично је отворен 2. августа 2015. лигашким мечом против загребачке Локомотиве који је Ријека добила резултатом 3:1. Први гол постигнуо је Марин Леовац.

Како је обезбеђен континуитет квалификовања у европска такмичења, да би се избегао проблем добијања лиценце за та такмичења, приступило се реконструкцији и доградњи северне трибине од 11. маја до 21. јула 2017. чиме је укупан капацитет стадиона знатно повећан са 6.039 на 8.279 места.

Капацитет стадиона по секторима 

Постоје четири сектора на стадиону и то:
сектор 1 (исток) од 2.852 места
сектор 2 (запад) од 2.787 места, укључујући и ВИП места
сектор 3 (север) од 2.240 места и
сектор 4 (југ) од 400 места, који је заправо сектор предвиђен за гостујуће навијаче.

Међународни мечеви

Референце

Спољашње везе 

Стадиони у Хрватској
Спорт у Ријеци